Ego Renerus, dominus Nonjenti, notum facio omnibus presentes litteras inspecturis quod ego inquisitione diligenter facta per testes legitimos inveni, quod ecclesia sancti Petri de Polungeio in partem suam de fagillo de Mandres habet plenariam justiciam et partem suam in apibus inventis. Ego vero, de prudentium virorum consilio quod predicte ecclesie de supradictis diu injuriatus fueram, fideliter acquitavi. Quod ut ratum permaneat, sigilli mei impressione roboravi. Actum anno millesimo ducentesimo vicesimo quarto.